POZIV STUDENTICAMA I STUDENTIMA ZA SUDJELOVANJE U ISTRAŽIVANJU PREVENCIJA KORUPCIJE I DISKRIMINACIJE U AKADEMSKOJ ZAJEDNICI

http://limesurvey.srce.hr/index.php?sid=11461&lang=hr
Drage studentice i studenti,

Ispunjavanjem kratkog i anonimnog anketnog upitnika pomoći ćete nam u prikupljanju informacija o tome u kojoj ste se mjeri tijekom studiranja susretali s različitim negativnim pojavama, poput korupcije, diskriminacije, plagiranja, prepisivanja ili seksualnog uznemiravanja. Cilj projekta je izraditi mehanizme koji će nam pomoći u zaštiti naših prava i suzbijanju pojava korupcije i diskriminacije u našoj zajednici.

Upitnik se provodi u sklopu istraživanja na projektu „Improving the Capacity of the University System to Create a Framework for Preventing Discrimination and Corruption Aimed at Improving Academic Integrity“. Nositelj navedenog projekta je Rektorat Sveučilišta u Zagrebu.

Vaše sudjelovanje u istraživanju je iznimno važno. Samo uz vašu pomoć možemo otkriti navedene negativne pojave te spriječiti njihovo pojavljivanje. Na taj način osigurat ćemo kvalitetnije okruženje za rad I studiranje na našem Sveučilištu.

U ime istraživačkog tima zahvaljujem svim studenticama i studentima koji su ispunili anketu u sklopu ovog istraživanja te molim one koji to još nisu učinili da klikom na link  

http://limesurvey.srce.hr/index.php?sid=11461&lang=hr
pristupe anketi i odvoje 10 minuta svoga vremena za sudjelovanje u ovom istraživanju.
Pomozite nam u stvaranju kvalitetnijeg I konkurentnijeg Sveučilišta!

Srdačan pozdrav,

Prof. dr. sc. Ksenija Turković
PROREKTORICA ZA PRAVNA PITANJA I MEĐUNARODNU SURADNJU

